02/05/2013 | Administración LocalMunicipal
Sobrado
Bases para a contratación dun/dunha animador/a cultural

A N U N C I O A Xunta de Goberno Local, por acordo de data 26 de abril de 2013, aprobou as bases que a continuación se transcriben para a contratación laboral temporal dun/dunha animador/a cultural. BASES PARA A CONTRATACIÓN LABORAL TEMPORAL, MEDIANTE CONCURSO, DUN/DUNHA ANIMADOR/A CULTURAL 1.–OBXECTO DA CONVOCATORIA. O obxecto desta convocatoria é a selección, mediante concurso, en réxime laboral, dun/dunha animador/a cultural, dentro do programa de apoio á cultura “subvencións para animadores culturais” regulado pola convocatoria da Deputación da Coruña (BOP 17/12/2012) pola que se establecen os programas de apoio á cultura e o deporte, dirixidos a concellos e outras entidades locais para actividades e investimentos durante o a no 2013, e conforme ao establecido nas seguintes normas: Lei 7/2007, do 12 de abril, Estatuto Básico do Empregado Púbico, Lei 5/1997, do 22 de xullo, de administración local de Galicia, Lei 7/1985, do 2 de abril, reguladora das bases de réxime local, Real decreto legislativo 781/1986, do 18 de abril, texto refundido das disposicións legais vixentes en materia de réxime local, Real decreto 896/1991, do 7 de xuño, regras básicas e os programas mínimos a que debe axustarse o procedemento de seleccións de funcionarios da Administración local, Real decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratación. As funcións a desempañar serán desenvolver os programas culturais do concello e colaborar nos programas da Deputación provincial, así como a realización de programas de apoio na aula informática municipal e aqueles outras que se deriven do seu posto de traballo.2.–MODALIDADE, DURACIÓN DO CONTRATO E XORNADA LABORAL. A contratación farese baixo o réxime laboral temporal, por obra ou servizo determinado. A duración do contrato será polo periodo comprendido entre a súa formalización e o 31/12/2013 e a xornada laboral será de 40 horas semanais con dispoñibilidade horaria.3.–REQUISITOS DOS/AS ASPIRANTES. Para poder participar na selección, os aspirantes deberán reunir os seguintes requisitos: a) Ser de nacionalidade española, sen prexuízo do establecido no art.57 da Lei 7/2007, do 12 de abril, do Estatuto básico do empregado público en canto resulte de aplicación e nos termos establecidos. b) Ter cumpridos os 18 anos de idade e non ter alcanzado a idade de xubilación forzosa. c) Estar en posesión dalgunha das seguintes titulacións: técnico en animación sociocultural ou diplomado en educación social ou habilitado; no seu defecto admitirase tamén a titulación en Maxisterio e outras titulacións universitarias. d) Estar en posesión do permiso de conducir B1. e) Non padecer enfermidade nin estar afectado/a por limitación física ou psíquica que sexa incompatíbel co desempeño das correspondentes funcións. f) Non ter sido separado/a ou suspendido do servizo das administracións públicas en virtude de expediente disciplinario, nin estar inhabilitado/a por sentenza firme para o exercicio da función pública. g) Non estar incurso nos supostos de incompatibilidades previstas na legislación vixente. O cumprimento dos requisitos entenderase referido á data de finalización do prazo de presentación de instancias, de acordo co previsto no artigo 18.2 do R. D. 364/1995, do 10 de marzo.4.–SOLICITUDES. Os que desexen tomar parte no proceso selectivo deberán facelo constar mediante solicitude dirixida ao alcalde-presidente do Concello segundo o modelo que figura como anexo ás presentes bases, directamente ou a través dos procedementos previstos no art.38.4 de Lei 30/1992, de réxime xurídico das administracións públicas e do procedemento administrativo común. O prazo para a presentación de solicitudes será de oito días naturais, contados a partir do seguinte ao da publicación da convocatoria no Boletín Oficial da Provincia. A instancia irá inexcusablemente acompañada da seguinte documentación: a) Fotocopia compulsada do documento nacional de identidade. b) Fotocopia compulsada da titulación esixida para participar na convocatoria. c) Relación dos méritos que alega. d) Fotocopia compulsada de tódolos documentos xustificativos dos méritos alegados que sexan puntuables de acordo ao previsto na base 7. Non se tomarán en conta nin serán avaliados aqueles que non queden debidamente acreditados, en tódolos seus extremos no momento de presentación da instancia.5.–ADMISIÓN DE SOLICITUDES. Rematado o prazo de presentación de instancias, o alcalde-presidente ditará resolución pola que se declara aprobada a listaxe provisional de persoas admitidas e excluídas con indicación, se é o caso, dos motivos de exclusión, concedendo un prazo de tres días para a subsanación das solicitudes dende a publicación no taboleiro de anuncios da listaxe provisional. No caso de non existir aspirantes excluídos, poderase elevar a definitiva a listaxe provisional, ademáis de fixar a data, hora e lugar de realización da entrevista persoal xunto coa composición do tribunal. Esta resolución será publicada no taboleiro de anuncios do Concello.6.–TRIBUNAL DE SELECCIÓN. Será designado polo alcalde-presidente e terá a seguinte composición: – Presidente: un funcionario da Administración local. – Secretario: a da Corporación. – Tres vogais: funcionario ou persoal laboral da Administración local. Todos/as os vogais deberán posuír a titulación ou especialización igual ou superior á esixida para o acceso á praza convocada. Así mesmo, poderá formar parte do tribunal, con voz pero sen voto, un representante da Deputación Provincial. Os membros do tribunal deberán absterse de intervir notificándollo á autoridade convocante, cando concorran neles circunstancias das previstas no artigo 28 da Lei 30/1992, ou tivesen realizado tarefas de preparación a probas selectivas nos cinco anos anteriores á publicación da convocatoria. Os aspirantes poderán recusar ós membros do tribunal cando concorran ditas circunstancias. O tribunal non se poderá constituir nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprencindible a asistencia do presidente e do secretario. As decisións adoptaranse por maioría de votos dos membros asistentes, resolvendo en caso de empate o voto de calidade de presidente.7.–VALORACIÓN DOS MÉRITOS. O proceso selectivo consistirá nas dúas seguintes fases: 1.ª fase: VALORACIÓN DE MÉRITOS. A) Titulacións relacionadas co posto de traballo a desenvolver: Máximo 1,5 puntos. A.1. Por título de técnico en animación sociocultural ou diplomado en educación social ou habilitados: 1,5 puntos. A.2. Título de licenciado: 1 punto. A.3. Título de diplomado: 0,5 puntos. B) Cursos, seminarios e xornadas relacionadas coa actividade a desempeñar. Máximo: 2,5 puntos. B.1. De informática: – De 20 a 30 horas: 0,15 puntos por cada un. – De máis de 30 horas: 0,25 puntos por cada un. A puntuación máxima no apartado B.1. será de 1 punto. B.2. Outros cursos: – De 10 a 49 horas: 0,10 puntos por cada un. – De 50 a 99 horas: 0,25 puntos por cada un. – Cursos de 100 ou máis horas: 0,50 por cada un. A puntuación máxima no apartado B.2. será de 1,5 puntos. A acreditación destes dous apartados (B.1 e B.2) realizarase mediante certificados ou diplomas expedidos polos organismos ou institucións oficiais das administracións públicas ou incluídas nos plans de formación das mesmas. C) Cursos de galego: só se computará o de maior nivel acreditado. – Curso de iniciación: 0,5 puntos. – Curso de perfeccionamento: 1 punto. D) Experiencia profesional. Puntuación máxima neste apartado: 3 puntos. – Por servizos prestados na administración pública desempeñando traballos relacionados co posto a desenvolver: 0,10 puntos por cada mes completo de servizos prestados. Ata un máximo de 2,5 puntos. – Por servizos prestados na empresa privada desempeñando traballos relacionados co posto a desenvolver: 0,05 puntos por cada mes completo de servizos. Ata un máximo de 0,5 puntos. En ambos casos non se computarán servizos prestados por tempo inferior a un mes e os meses consideranse de 30 días naturais. No caso de servizos que non foran prestados a xornada completa, procederase a súa prorrata, tomando en conta 40 horas á semana. No caso de servizos prestados na Administración Pública: acreditarase mediante certificación de servizos prestados expedida polas autoridades correspondentes da Administración Pública de que se trate e certificado de vida laboral expedido pola Tesourería Xeral da Seguridade Social. No caso de servizos prestados na empresa privada: acreditarase mediante contrato de traballo, certificado expedido pola empresa correspondente na que se faga constar o nome do posto de traballo, a xornada laboral e as tarefas desenvolvidas cando estas non estean especificadas no contrato de traballo, e certificado de vida laboral expedido pola Tesourería Xeral da Seguridade Social.2.ª fase: ENTREVISTA PERSOAL. Puntuarase ata un máximo de 2 puntos, e versará sobre as materias do traballo a desenvolver.8.–RESOLUCIÓN. Rematada a cualificación das persoas aspirantes, o tribunal cualificador publicará no taboleiro de anuncios do Concello a relación de aspirantes ordenados de maior a menor puntuación, e dirixirá proposta ó alcalde-presidente da Corporación, co obxecto de que éste dite a correspondente resolución de nomeamento do aspirante que obtivese a maior puntuación. No caso de empate a puntos entre dous ou máis aspirantes, decidirase a favor do que acadase maior puntuación na fase da entrevista persoal.9.–INCORPORACIÓN AO POSTO DE TRABALLO. O/a aspirante que resulte designado, disporá de tres días naturais, contados a partir da publicación no taboleiro de anuncios, da proposta de nomeamento, para a presentación da seguinte documentación: – Certificado médico. – Permiso de conducir. – Declaración xurada de non ter sido separado mediante expediente disciplinario do servizo das administracións públicas nin atoparse inhabilitado para o exercio das funcións públicas. – Declaración xurada de non estar incurso en ningunha causa de incapacidade ou incompatibilidade de conformidade coa legislación vixente. Pasado este prazo, se o/a aspirante non comparecese, entenderanse decaído en todos os seus dereitos, procedéndose o nomeamento do seguinte aspirante por orde de puntuación. A contratación do aspirante seleccionado correspóndelle o Sr. alcalde.10.–NORMA FINAL. Agás a convocatoria, que se publicará no Boletín Oficial da Provincia e taboleiro de anuncios do Concello, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios do Concello. Estas bases, a súa convocatoria e cantos actos administrativos deriven das mesmas, así como as actuacións do tribunal, poderán ser impugnadas polos interesados/as nos casos e na forma establecidos pola Lei de réxime xurídico das administracións públicas e do procedemento administrativo común e na Lei de xurisdicción contencioso-administrativo. Sobrado a 29 de abril de 2013. O ALCALDE Fdo.–Jacobo Fernández García ANEXO I Modelo de Instancia para contratación laboral temporal dun/dunha animador/a cultural Tendo coñecemento da convocatoria para cubrir unha praza de persoal laboral temporal de animador/a cultural do Concello de Sobrado, que foi publicada no Boletín Oficial da Provincia da Coruña número., de data. /. /. 1.º.–SOLICITA tomar parte no devandito procedemento selectivo.2.º.–DECLARA seren certos os datos consignados nesta solicitude e que reúne todos e cada un dos requisitos necesarios para o ingreso na función pública e as sinaladas na correspondente convocatoria. Sexa admitida a presente solicitude e documentación que achego para cubrir a praza indicada.3.º.–ACHEGA: – Fotocopia compulsada do DNI. – Fotocopia compulsada do título esixido para cubrir a praza. – Relación dos méritos a valorar na fase de concurso, acompañada da documentación acreditativa dos mesmos, en orixinal ou copia compulsada. En ……………………………, a …. de ……………………………… de 2013. (Sinatura do/a solicitante) SR. ALCALDE DO CONCELLO DE SOBRADO